**ALYTAUS RAJONO VIETOS VEIKLOS GRUPĖ**

**KOMANDIRUOTĖS ATASKAITA**

**Komandiruojamas asmuo** – Alytaus rajono vietos veiklos grupės VPS viešųjų ryšių specialistė Gintarė Astrauskaitė-Marčiukaitienė

**Komandiruotės tema:** praktinis seminaras – „Vietos veiklos grupių įgyvendinančių projektus pagal LEADER metodo priemones patirtis Graikijoje”.

**Komandiruotės tikslas –** susipažinti su LEADER metodo įgyvendinimu Graikijoje. Susitikimas su vietos veiklos grupe, dalyvavimas seminare, diskusijos dėl vietos plėtros strategijų įgyvendinimo, gerosios praktikos, vietos projektų pavyzdžių pristatymas, lankymas.

**Komandiruotės data ir vieta:** 2025 m. rugsėjo 14-18 d. Toloi ir Leonidio miestai, Arkadijos regionas, Graikija.

**Komandiruotės programa:**

* + 1. **1 diena – rugsėjo 14 d. (sekmadienis)**

Skrydis Vilnius–Atėnai, kelionė autobusu į Tolo miestelį. Apgyvendinimas viešbutyje.

* + 1. **2 diena – rugsėjo 15 d. (pirmadienis)**
    2. Susitikimas su Parnonas vietos veiklos grupe. Dalyvavimas seminare „Graikijos ir Lietuvos VVG LEADER patirtys“. Seminaro metu buvo aptartos Graikijos vietos plėtros strategijos, pristatyti įgyvendinti projektai bei pasidalyta Lietuvos VVG veiklos praktika. Taip pat vyko diskusijos apie strategijų panašumus ir skirtumus, pristatyti konkretūs pavyzdžiai, aptarta, kaip šie sprendimai galėtų būti pritaikomi skirtinguose kontekstuose. Po susitikimų – grįžimas į viešbutį ir nakvynė.
    3. **3 diena – rugsėjo 16 d. (antradienis)**

Susitikimas su Parnonas VVG atstovais. Vizitai į vietos projektus netoli Leonidio miestelio Arkadijos regione:

* Tradicinių produktų moterų kooperatyvas „Tsakonikos“. Susipažinta su kooperatyvo veikla, pristatyti tradiciniai produktai – makaronai, saldūs konservai, uogienės, pyragai, įvairūs vietiniai kepiniai. Kooperatyvo narės pabrėžė siekį išsaugoti vietines tradicijas ir garsųjį Tsakonikos baklažaną (saugoma kilmės vietos nuoroda). Susitikimo metu diskutuota apie tradicijų puoselėjimą, vietos produktų rinkodarą, o taip pat pasidalyta Lietuvos bendruomenių patirtimi maisto produktų gamyboje ir populiarinime.
* Aplankyta modernizuota „Latsis“ kepykla, kuri savo veiklą perkėlė į naujas, funkcionalesnes patalpas. Susipažinta su įsigyta įranga, kepyklos veiklos organizavimu bei gaminių asortimentu. Vizito metu diskutuota apie smulkiųjų vietos verslų iššūkius ir jų svarbą užtikrinant vietos gyventojams bei lankytojams kokybiškus produktus ir paslaugas, kartu prisidedant prie bendruomenės ekonomikos stiprinimo.

Po susitikimų – grįžimas į viešbutį ir nakvynė.

* + 1. **4 diena – rugsėjo 17 d. (trečiadienis)**

Lankyti LEADER projektai Leonidio apylinkėse Arkadijos regione:

* Aplankyta žemės ūkio prekių parduotuvė, teikianti ūkininkams reikalingas priemones ir konsultacijas. Susipažinta su parduotuvės veiklos organizavimu bei jos vaidmeniu tenkinant vietos ūkininkų poreikius. Vizito metu diskutuota apie žuvininkystės sektoriaus programos finansavimo galimybes, ūkininkų indėlį į vietos projektų įgyvendinimą bei smulkiųjų verslų svarbą užtikrinant gyventojams ir lankytojams kokybiškus produktus bei paslaugas, kartu prisidedant prie bendruomenės ekonomikos stiprinimo.
* Aplankyta modernizuota metalo apdirbimo įmonė „EMKA Metal“, kurioje investicijos leido atnaujinti gamybos procesus, užtikrinti didesnį efektyvumą ir saugumą. Susipažinta su įmonės veikla, aptartos modernizacijos naudos bei poveikis vietos ekonomikai. Vizito metu diskutuota apie technologijų diegimo svarbą, taip pat dalytasi Lietuvos patirtimi, kaip ES parama prisideda prie gamybos modernizavimo. Papildomai aptartos inovacijų diegimo galimybės ir bendradarbiavimo perspektyvos tarp skirtingų įmonių.

Po susitikimų – grįžimas į viešbutį ir nakvynė.

* + 1. **5 diena – rugsėjo 18 d. (ketvirtadienis)**

Kelionė autobusu iš Tolo miestelio į Atėnų oro uostą ir skrydis Atėnai–Vilnius.

* + 1. **Pasiekti rezultatai:**
* Įgyta žinių apie LEADER metodo įgyvendinimo patirtį Graikijoje, aptariant vietos plėtros strategijas ir jų taikymo praktiką;
* Aplankyti vietos projektai, suteikę praktinių gerosios patirties pavyzdžių, aktualių Lietuvos VVG veiklai;
* Užmegzti ryšiai su Graikijos VVG atstovais ir aptartos galimos partnerystės rengiant tarptautinius projektus.

